बॉलीवुड प्रोड्यूसर का शायर मुनव्वर राणा पर निशाना, बोले- इस देश में रहकर तालियां बटोरने के बाद, मरने मारने की बात...  
बॉलीवुड प्रोड्यूसर ने मुनव्वर राणा पर साधा निशाना
ट्वीट कर दिया जवाब
वायरल हो रहा है ट्वीट
नागरिकता संशोधन कानून (Citizenship Amenment Act) को लेकर पूरे देश में विरोध प्रदर्शन का दौर चल रहा है. नागरिकता कानून (CAA) को लेकर लोग बंटे हुए हैं, कोई समर्थन में सोशल मीडिया पर अपनी राय रख रहा है तो कोई इसके खिलाफ. मशहूर शायर मुनव्वर राणा (Munawwar Rana ) के एकाउंट से दो दिन पहले एक शेयर साझा किया गया था, और इसे लेकर बॉलीवुड प्रोड्यूसर अशोक पंडित (Ashoke Pandit) ने निशाना साधा है, और ट्वीट के जरिये अपनी राय रखी है. 

सच्चाई छुप नहीं सकती,
बनावट के असूलों से,
की ख़ुशबू आ नहीं सकती,
कभी काग़ज़ के फूलों से.!
मुन्नवर साहब इस देश में रहकर सारी तालियाँ बटोरने के बाद, आप मरने मारने की बात कर रहे हो !
आप से तो यह उम्मीद न थी ! #ISupportCAA_NRChttps://t.co/YIKpaBxypm

मशहूर शायर मुनव्वर राणा (Munawwar Rana) ने दो दिन पहले एक शेर अपने ट्विटर एकाउंट पर साझा किया था जिसमें लिखा था, 'मरना ही मुकद्दर है तो फिर लड़ के मरेंगे, खामोशी से मर जाना मुनासिब नहीं होगा.' मुवव्वर राणा अपनी कई शायरी शेयर कर रहे हैं और इस पर कई तरह के रिएक्शन भी आ रहे हैं. 
मुनव्वर राणा (Munawwar Rana) की इसी शायरी को निशाना बनाते हुए बॉलीवुड प्रोड्यूसर अशोक पंडित (Ashoke Pandit) ने उन्हें रिप्लाई किया, 'सच्चाई छुप नहीं सकती,
बनावट के असूलों से,
की खुशबू आ नहीं सकती, 
कभी कागज के फूलों से! 
मुन्नवर साहब इस देश में रहकर सारी तालियां बटोरने के बाद, आप मरने मारने की बात कर रहे हो! आप से तो यह उम्मीद न थी!' इस तरह अशोक पंडित ने मुनव्वर राणा पर उनकी शायरी को लेकर निशाना साधा है.